**Návrh VZN**

Obecné zastupiteľstvo obce Perín-Chym na základe ust. §20 ods. 3 písm. a) zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov znení neskorších právnych predpisov a v súlade s ust. 6 ods. 2 a s ust. §11 ods. 4 písm. g) zákona č. SNR č. 369/1990 Zb. o obecnom zriadení v znení neskorších právnych predpisov **v y d á v a** toto

**Všeobecne záväzné nariadenie obce Perín-Chym č. 1/2017**

**o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je obec Perín-Chym**

**Čl. 1**

**Úvodné ustanovenia**

1. Obec je zriaďovateľom Základnej školy s materskou školou Perín-Chym, Perín 145, Perín-Chym.
2. Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky.

**Čl. 2**

**Povinnosť zákonného zástupcu dieťaťa**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole v školskom obvode, v ktorom má dieťa trvalý pobyt, ak zákonný zástupca pre svoje dieťa nevyberie inú základnú školu.
2. Zápis do 1. ročníka sa uskutoční v čase od 1. apríla do 10. apríla príslušného kalendárneho v roka v budove Základnej školy s materskou školou, Perín 145. Presný termín bude každoročne zverejnený na webovom sídle obce, školy a materskej školy.
3. Zákonný zástupca je povinný pri zápise uviesť tieto údaje:

* meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa
* meno a priezvisko, adresu zamestnávateľa, trvalé bydlisko zákonných zástupcov.

**Čl. 3**

**Sankcia**

1. Obec je oprávnená kontrolovať dodržiavanie uložených povinností zákonných zástupcov dieťaťa a je oprávnená uložiť pokutu až do výšky 331,50 v prípade, že zákonný zástupca dieťaťa neprihlási dieťa na povinnú školskú dochádzku.

**Čl.4**

**Spoločné a záverečné ustanovenia**

1. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Perín-Chym.
2. Na tomto všeobecne záväznom nariadená sa uznieslo Obecné zastupiteľstvo obce Perín-Chym dňa l9.12.2017.
3. Toto nariadenie nadobúda účinnosť dňom 04.01.2018.

V Períne-Chyme, dňa 04.12.2017

..............................................................

MVDr. Ladislav Molnár PhD.

starosta obce